b'\n_START_ARTICLE_\nPGM Hecate II\n_START_SECTION_\nZgodovina\n_START_PARAGRAPH_\nSredi 90-ih let 20. stoletja je PGM Precision razvil novo pu\xc5\xa1ko zaradi vse ve\xc4\x8djih potreb po natan\xc4\x8dnem oro\xc5\xbeju velikega kalibra. Zaradi svoje zasnove in uporabnosti je hitro zaslovela kot vsestransko uporabna pu\xc5\xa1ka in v svojo oboro\xc5\xbeitev jo je sprejela ve\xc4\x8dina evropskih dr\xc5\xbeav._NEWLINE_Hecate II je bila 3. oktobra 2005 uradno predstavljena tudi kot del nove oboro\xc5\xbeitve Slovenske vojske (v sklopu izvedbe projekta Bojevnik 21. stoletja).\n_START_SECTION_\nStrelivo\n_START_PARAGRAPH_\nUporablja strelivo kalibra .50 BMG. Obi\xc4\x8dajno - u\xc4\x8dinkovito uporabno strelivo za antimaterialno delovanje je ve\xc4\x8dnamensko APEI (armour piercing explosive incendiary)- oklepno prebojno za\xc5\xbeigalno eksplozivno. Med najbolj precizne sodi prebojno strelivo SWISS P SX PENETRATOR 2 koncerna RUAG. Na 550 metrih prebije oklepno jeklo (HB375) debeline 22 mm.'